Իգոր Մոսկվին

Մոսկվին Իգոր (, ), գեղասահքի խորհրդային և Ռուսաստանի մարզիչ։ ԽՍՀՄ սպորտի վարպետ։ ԽՍՀՄ վաստակավոր մարզիչ։ IX Ձմեռային օլիմպիական խաղերի (1964 թվական) փակման արարողությանը ԽՍՀՄ օլիմպիական թիմի դրոշակակիրը։

Մարզել է այնպիսի մարզիկների, ինչպիսիք են Թամարա Մոսկվինան (ԽՍՀՄ-ի հնգակի չեմպիոն և ականավոր մարզիչ), Իգոր Բոբրինը (1981 թվականին` Եվրոպայի չեմպիոն), Յուրի Օվչիննիկով (ԽՍՀՄ չեմպիոն և 1975 թվականին Եվրոպայի չեմպիոնատում` բրոնզե մրցանակակիր), Վլադիմիր Կոտին (Եվրոպայի չեմպիոնատում` քառակի արծաթե մրցանակակիր, ապա` մարզիչ) և այլոց։

Կարիերա 
Նախկինում գեղասահորդը հանդես է եկել զուգասահքում և երեք անգամ հաղթել է ԽՍՀՄ առաջնությունում (1952, 1953, 1954 թվականներ)` Մայա Բելենկայի հետ։ Առաջին խորհրդային գեղասահորդն է, ով 1956 թվականին (Մայա Բելենկայի, այլ սպորտային զույգ ներկայացնող Լիդիա Գերասիմովա-Յուրի Կիսելյովի, մենասահորդներ Իգոր Պերսիանցևի, Լև Միխայլովի և Վալենտին Զախարովի հետ) մասնակցել է գեղասահքի միջազգային մրցույթների։ Դա Եվրոպայի առաջնությունն էր։ Մարզվել է Պյոտր Օռլովի և Նինա Լեպլինսկայայի ղեկավարությամբ։

Բացի գեղասահքից նա լրջորեն զբաղվում էր նաև առագաստանավային սպորտով։ 1950-ական թվականներին մի քանի առագաստանավային ռեգատների հաղթող էր։ 1962 թվականին Նորվեգիայում մասնակցել է «Ոսկե գավաթին»` փաստացի։ Սա «Ֆինն» դասի յախտ-միայնակների աշխարհի առաջնություն է, որտեղ 133 մասնակիցներից զբաղեցրեց 27-րդ տեղը։ Նա եղել է «Ֆինն» դասի օլիմպիական չեմպիոն Անդրեյ Բալաշովի առաջին մարզիչներից մեկը։

Սպորտային կարիերայի ավարտից հետո որպես գեղասահքի մարզիչ աշխատել է Կենտրոնական խորհրդի  ֆիզիկական կուլտուրայի և սպորտի «Դինամո» (Լենինգրադ) ընկերությունում, այնուհետև` «Բուրեվեստնիկում» (Լենինգրադ), «Տրուդում» (Լենինգրադ)։

Զուգասահքում առաջին հայրենական օլիմպիական չեմպիոնների` Լյուդմիլա Բելոուսովայի և Օլեգ Պրոտոպոպովի անձնական մարզիչն է։

1957 թվականից մարզել է Թամարա Բրատուսին, ով նրա ղեկավարությամբ դարձավ ԽՍՀՄ-ի հնգակի չեմպիոն, ինչպես նաև երկու անգամ` Ալեքսեյ Միշինի հետ։ 1964 թվականին նրանք ամուսնացել են։

15 տարի` 1965-1980 թվականներին, մարզել է Իգոր Բոբրինին։

Աշխատել է որպես մարզիչ-դուետ կնոջ` Թամարա Նիկոլաևնա Մոսկվինայի հետ, եղել է նրա կոնսուլտանտը։ Զբաղվել է երիտասարդ սպորտային զույգերով, օրինակ, Քսենյա Օզերովայի և Ալեքսանդր Էնբերտի հետ։ Ներկա պահին (2016 թվականին) թոշակառու է։

Ընտանիք 
Առաջին կինը` Մայա Բելենկայան է։ Կինը` Թամարա Նիկոլաևնա Մոսկվինա։ Աղջիկները` Օլգա (ծնվ.` 1970 թվական) և Աննան (ծնվ.` 1974 թվական)։

Պարգևներ և կոչումներ 
ԽՍՀՄ սպորտի վարպետ
ԽՍՀՄ վաստակավոր մարզիչ
«Պատվո նշան» շքանշան
2009 թվականին` 80-ամյակի կապակցությամբ Ռուսաստանի Օլիմպիական կոմիտեն Իգոր Մոսկվինին պարգևատրել է  «Ռուսաստանում օլիմպիական շարժման զարգացման գործի համար» պատվավոր պարգևով
 Ռուսաստանում գեղասահքի ֆեդերացիայի պատվավոր անդամ

Սպորտային ձեռքբերումներ

Սաներ 
Բալաշով Անդրեյ Վասիլևիչ
Թամարա Մոսկվինա
Յուրի Օվչիննիկով
Իգոր Բոբրին
Իգոր Լիսովսկի
Վլադիմիր Կոտին
Լյուդմիլա Բելոուսովա և Օլեգ Պրոտոպոպով
Ալեքսեյ Միշին
Լյուդմիլա Սմիռնովա
Մարինա Ելցովա
Անդրեյ Բուշկով
Լարիսա Սելեզնյովա
Օլեգ Մակարով

Ի. Բ. Մոսկվինի մասին 

 Ե. Վայցեխովսկայա. Մոսկվինններ-Սառույց երկուսի համար, Ամֆորա-2011, սերիա «Ամֆորա-սպորտ», 3000 օրինակ

Ծանոթագրություններ

Արտաքին հղումներ 

 Профиль на сайте В. Соловьёва

ԽՍՀՄ սպորտի վարպետներ
ԽՍՀՄ վաստակավոր մարզիչներ